
Θέμα: «Ορισμός Αντιδημάρχων Δήμου Νεάπολης - Συκεών, μεταβίβαση αρμοδιοτήτων και καθορισμός σειράς αναπλήρωσης Δημάρχου. Τροποποίηση Απόφασης Ορισμού Αντιδημάρχου, ως προς τις μεταβιβαζόμενες αρμοδιότητες».

Α  Π  Ο  Φ  Α  Σ  Η  ΧΧΧ/2026

Ο  Δήμαρχος  Νεάπολης-Συκεών, έχοντας υπόψη:

1. Τις διατάξεις του άρθρου 109 του ν. 5314/2026, περί αρμοδιοτήτων Δημάρχου. 
2. Τις διατάξεις του άρθρου 110 του ν. 5314/2026, περί ορισμού, αρμοδιοτήτων και αριθμού Αντιδημάρχων. 
3. Τις διατάξεις του άρθρου 112 του ν. 5314/2026, περί εξουσιοδότησης υπογραφής Δημάρχου. 
4. Τις διατάξεις του άρθρου 113 του ν. 5314/2026, περί αναπλήρωσης Δημάρχου. 
5. Τις διατάξεις του άρθρου 183 παρ. 1 του ν. 5314/2026, σύμφωνα με τις οποίες, μέχρι τη λήξη της τρέχουσας αυτοδιοικητικής περιόδου 2024-2028, ο ανώτατος αριθμός Αντιδημάρχων, συμπεριλαμβανομένων των άμισθων Αντιδημάρχων, διατηρείται αμετάβλητος. 
6. Την υπ’ αριθ. 15481/2023 απόφαση του Πολυμελούς Πρωτοδικείου Θεσσαλονίκης, περί επικύρωσης της εκλογής και ανακήρυξης των δημοτικών αρχών του Δήμου Νεάπολης-Συκών για την αυτοδιοικητική περίοδο 2024-2028. 
7. Τον Οργανισμό Εσωτερικής Υπηρεσίας του Δήμου Νεάπολης-Συκεών (ΦΕΚ 5209/Β’/18.08.2026). 
8. Την 122/2026 Απόφαση Δημάρχου, με την οποία ορίστηκε Αντιδήμαρχος ο Γαλανός Αριστείδης του Μιχαήλ και μεταβιβάστηκαν σ’ αυτόν αρμοδιότητες.
9. Την ανάγκη επικουρίας του Δημάρχου στην άσκηση των αρμοδιοτήτων του, καθώς και την ανάγκη αποτελεσματικού συντονισμού των υπηρεσιών και των δράσεων του Δήμου. 
10. Το γεγονός ότι οι οριζόμενοι Αντιδήμαρχοι είναι δημοτικοί σύμβουλοι της παράταξης του Δημάρχου και δεν κατέχουν θέση μέλους του προεδρείου του δημοτικού συμβουλίου, σύμφωνα με το άρθρο 110 παρ. 1 του ν. 5314/2026. 
11. Το γεγονός ότι από την παρούσα απόφαση προκαλείται δαπάνη σε βάρος του προϋπολογισμού του Δήμου, οικονομικού έτους 2026. 
 
ΑΠΟΦΑΣΙΖΕΙ

 Άρθρο 1 Ορισμός Αντιδημάρχων 
Ορίζει τους κατωτέρω Δημοτικούς Συμβούλους της παράταξης του Δημάρχου, ως Αντιδημάρχους του Δήμου Νεάπολης-Συκεών, με θητεία από 01/09/2026 έως 31/12/2028, εντός της τρέχουσας δημοτικής περιόδου, σύμφωνα με το άρθρο 110 παρ. 1 και 2 του ν. 5314/2026: 
1. Τον Βουλγαρίδη Μιχαήλ του Αποστόλου, δημοτικό σύμβουλο, ως έμμισθο Αντιδήμαρχο Παιδείας, Διά Βίου Μάθησης, Πολιτισμού, Αθλητισμού, Δημοσίων & Διεθνών Σχέσεων & Αδελφοποιήσεων και Αδειοδοτήσεων Καταστημάτων Υγειονομικού Ενδιαφέροντος. 
2. [bookmark: _GoBack]Τον Γκατζέ Στέλιο του Δημητρίου, δημοτικό σύμβουλο, ως έμμισθο Αντιδήμαρχο Τεχνικών Έργων & Μικροέργων. 
3. Τον Ζαρίφη Ιωάννη του Καρυοφύλλη, δημοτικό σύμβουλο, ως έμμισθο Αντιδήμαρχο Καθαριότητας & Ανακύκλωσης, Πολιτικής Προστασίας & Άμυνας, Φροντίδας Αδέσποτων & Δεσποζόμενων Ζώων Συντροφιάς, Περιβάλλοντος, Πρασίνου & Κλιματικής Κρίσης. 
4. Τον Ωραιόπουλο Λάζαρο του Χαράλαμπου, δημοτικό σύμβουλο, ως έμμισθο Αντιδήμαρχο Διοικητικών Υπηρεσιών, Οικονομικών Υπηρεσιών, ΚΕΠ, Δόμησης & Πολεοδομικών Εφαρμογών και Στήριξης της Επιχειρηματικότητας.

Άρθρο 2 Μεταβίβαση καθ’ ύλην αρμοδιοτήτων
α. Μεταβιβάζουμε στον Αντιδήμαρχο Βουλγαρίδη Μιχαήλ του Αποστόλου, την άσκηση των ακόλουθων καθ’ ύλην αρμοδιοτήτων του Δημάρχου, σύμφωνα με το άρθρο 110 παρ. 2 του ν. 5314/2026 και με την επιφύλαξη των αμεταβίβαστων αρμοδιοτήτων του άρθρου 109 παρ. 4 του ίδιου νόμου: 
1. Την εποπτεία των προγραμμάτων της «σχολικής σχολικής φύλαξης» και του «σχολικού τροχονόμου».
2. Την εποπτεία του συστήματος μετακινήσεων των μαθητών με λεωφορεία.
3. Την εκπόνηση και εφαρμογή εκπαιδευτικών, πολιτιστικών, αθλητικών, περιβαλλοντολογικών, κοινωνικών, προληπτικής ιατρικής και άλλων προγραμμάτων στα σχολεία του δήμου.
4. Τη λήψη μέτρων ασφάλειας και τον έλεγχο εφαρμογής τους σε όλες τις δημοτικές εγκαταστάσεις εκπαίδευσης, σε συνεργασία με τους κατά τόπο Αντιδημάρχους.
5. Την εποπτεία λειτουργίας των θεσμικών οργάνων της παιδείας.
6. Την συνεργασία με τους φορείς του γονεϊκού κινήματος.
7. Την εποπτεία καθαριότητας των σχολικών εγκαταστάσεων.
8. Την εφαρμογή των προγραμμάτων δια βίου μάθησης, σύμφωνα με την ισχύουσα νομοθεσία.
9. Την εποπτεία υλοποίησης του προγράμματος σχολικής στέγης στους τομείς απόκτησης γης και κατασκευής σχολείων.
10. Την παρακολούθηση υλοποίησης των προγραμματικών συμβάσεων που συνάπτει ο δήμος για την εξαγορά οικοπέδων και την κατασκευή σχολείων και των κάθε είδους σχετικών συμπράξεων.
11. Την οργάνωση δράσεων που απευθύνονται στους μαθητές.
12. Την προώθηση δράσεων και προγραμμάτων, που αφορούν τον Σχολικό Επαγγελματικό Προσανατολισμό.
13. Την οργάνωση δράσεων πολιτισμού και αθλητισμού στα σχολεία του Δήμου, σε συνεργασία με την Κοινωφελή Επιχείρηση Υπηρεσιών Νεάπολης – Συκεών.
14. Την ανάπτυξη διεθνών συνεργασιών της εκπαιδευτικής κοινότητας και τη συμμετοχή της σε προγράμματα της Ε.Ε., του Συμβουλίου της Ευρώπης και άλλων διεθνών εταίρων.
15. Τη φροντίδα τήρησης και εφαρμογής της νομοθεσίας σχετικά με τη λειτουργία Καταστημάτων Υγειονομικού Ενδιαφέροντος και γενικά επιχειρήσεων που λαμβάνουν άδεια λειτουργίας από το Δήμο, καθώς και των πάσης φύσεως διοικητικών πράξεων-εγγράφων που εκδίδει το Τμήμα Εμπορικών & Επιχειρηματικών Δραστηριοτήτων.
16. Την παρακολούθηση λειτουργίας του Συμβουλίου της Δημοτικής Κοινότητας Συκεών.
17. Τη λήψη μέτρων ασφαλείας και τον έλεγχο εφαρμογής τους στις εγκαταστάσεις της Δημοτικής Κοινότητας Συκεών.
18. Την ευθύνη για την παρακολούθηση των συντηρήσεων-επισκευών, φύλαξης και καθαριότητας των κτιριακών εγκαταστάσεων της Δημοτικής Κοινότητας Συκεών.
19. Τη λήψη μέτρων ασφαλείας και τον έλεγχο εφαρμογής τους στις εγκαταστάσεις τα μεταφορικά μέσα και τον μηχανολογικό εξοπλισμό των υπηρεσιών που εποπτεύει.
20. Την υπογραφή του τεκμηριωμένου αιτήματος του διατάκτη της παραγράφου 3α του άρθρου 66 του Ν.4270/2014 και της παραγράφου 1α του άρθρου 4 του Π.Δ. 80/2016.
21. Την υπογραφή, σύμφωνα με τις διατάξεις του άρθρου 112 του Ν. 5314/2026 (ΦΕΚ 103/Α’) «Κώδικας Τοπικής Αυτοδιοίκησης», των πάσης φύσεως βεβαιώσεων, των πιστοποιητικών προσωπικής και οικογενειακής κατάστασης των δημοτών για εξυπηρέτησή τους, των εγγράφων προς Δήμους, καθώς και κάθε σχετικού εγγράφου που αφορά την άσκηση των μεταβιβαζόμενων αρμοδιοτήτων.


β. Μεταβιβάζουμε στον Αντιδήμαρχο Γκατζέ Στέλιο του Δημητρίου, την άσκηση των ακόλουθων καθ’ ύλην αρμοδιοτήτων του Δημάρχου, σύμφωνα με το άρθρο 110 παρ. 2 του ν. 5314/2026 και με την επιφύλαξη των αμεταβίβαστων αρμοδιοτήτων του άρθρου 109 παρ. 4 του ίδιου νόμου: 
1. Την ευθύνη και εποπτεία της Διεύθυνσης Τεχνικών Υπηρεσιών του Δήμου και των αρμοδιοτήτων της σύμφωνα με τον Ο.Ε.Υ. και την ισχύουσα νομοθεσία.
2. Την υλοποίηση του Τεχνικού Προγράμματος του Δήμου.
3. Την υπογραφή των εγγράφων αρμοδιότητας της Διεύθυνσης Τεχνικών Υπηρεσιών και ειδικότερα
των αποφάσεων Δημάρχου: α) για την έγκριση τευχών τεχνικών προδιαγραφών, β) την απευθείας
ανάθεση έργων-μελετών και παροχής τεχνικών και λοιπών συναφών επιστημονικών υπηρεσιών και
γ) την υπογραφή διακηρύξεων και περιλήψεων διακήρυξης διαγωνισμών έργων και μελετών.
4. Την υπογραφή των συμβάσεων εκτέλεσης έργων και εκπόνησης μελετών της Διεύθυνσης Τεχνικών Υπηρεσιών του Δήμου.
5. Τη χορήγηση άδειας λειτουργίας των αθλητικών εγκαταστάσεων με απόφασή του, προβλεπόμενη
στο άρθρο 5 (προσθήκη άρθρου 56Β στο Ν. 2725/1999 ) του Ν. 4479/2017, την ευθύνη εφαρμογής
των παραπάνω σχετικών διατάξεων, καθώς και την υπογραφή των εγγράφων που σχετίζονται με
την άδεια λειτουργίας των αθλητικών εγκαταστάσεων, αρμοδιότητας του Δήμου.
6. Την ευθύνη για την τήρηση του Κανονισμού Οικοδομικών Εργασιών, την έκδοση των σχετικών
αδειών, την εποπτεία του ελέγχου της αποκατάστασης των τομών και εκσκαφών που
πραγματοποιούν οργανισμοί ή ιδιωτικές εταιρίες στο οδόστρωμα, τα πεζοδρόμια και τους
κοινόχρηστους χώρους και την άσκηση ένδικων μέσων σύμφωνα με την ισχύουσα νομοθεσία σε
περιπτώσεις μη συμμόρφωσης.
7. Την εποπτεία εκπόνησης των συγκοινωνιακών και κυκλοφοριακών μελετών.
8. Την εποπτεία του Τμήματος Μικροέργων-Συντηρήσεων (οδών, πλατειών, πεζόδρομων, κτηρίων, εγκαταστάσεων) & Ηλεκτροφωτισμού.
9. Την ευθύνη εκτέλεσης και συντονισμού των εργασιών που απαιτούνται σύμφωνα με τις
παρατηρήσεις του Τεχνικού Ασφαλείας.
10. Την ευθύνη για την παρακολούθηση των συντηρήσεων, επισκευών, φύλαξη και καθαριότητα των
κτιριακών εγκαταστάσεων της Τεχνικής Υπηρεσίας.
11. Τη λήψη μέτρων ασφαλείας και τον έλεγχο εφαρμογής τους στις εγκαταστάσεις, τα μεταφορικά
μέσα και τον μηχανολογικό εξοπλισμό των υπηρεσιών που εποπτεύει.
12. Την παρακολούθηση λειτουργίας του Συμβουλίου της Δημοτικής Κοινότητας Αγίου Παύλου. 
13. Τη λήψη μέτρων ασφαλείας και τον έλεγχο εφαρμογής τους στις εγκαταστάσεις της Δημοτικής Κοινότητας Αγίου Παύλου. 
14. Την υπογραφή του τεκμηριωμένου αιτήματος του διατάκτη της παραγράφου 3α του άρθρου 66 του Ν.4270/2014 και της παραγράφου 1α του άρθρου 4 του Π.Δ. 80/2016.
15. Την υπογραφή, σύμφωνα με τις διατάξεις του άρθρου 112 του Ν. 5314/2026 (ΦΕΚ 103/Α’) «Κώδικας Τοπικής Αυτοδιοίκησης», των πάσης φύσεως βεβαιώσεων, των πιστοποιητικών
προσωπικής και οικογενειακής κατάστασης των δημοτών για εξυπηρέτησή τους, των εγγράφων προς
Δήμους, καθώς και κάθε σχετικού εγγράφου που αφορά την άσκηση των μεταβιβαζόμενων
αρμοδιοτήτων.

γ. Μεταβιβάζουμε στον Αντιδήμαρχο Ζαρίφη Ιωάννη του Καρυοφύλλη, την άσκηση των ακόλουθων καθ’ ύλην αρμοδιοτήτων του Δημάρχου, σύμφωνα με το άρθρο 110 παρ. 2 του ν. 5314/2026 και με την επιφύλαξη των αμεταβίβαστων αρμοδιοτήτων του άρθρου 109 παρ. 4 του ίδιου νόμου: 
1. Την ευθύνη της Διεύθυνσης Περιβάλλοντος και των αρμοδιοτήτων της σύμφωνα με τον Ο.Ε.Υ. και την ισχύουσα νομοθεσία. 
2. Την εκπόνηση και εφαρμογή προγραμμάτων περιβαλλοντικής εκπαίδευσης και ευαισθητοποίησης.  
3. Την εφαρμογή του Κανονισμού Καθαριότητας του Δήμου. 
4. Την εφαρμογή των διατάξεων σχετικά με τη λειτουργία των δεξαμενών καυσίμων του Δήμου. 
5. Την εκπόνηση και εφαρμογή προγραμμάτων και εξορμήσεων καθαριότητας στο Δήμο.  
6. Την εκπόνηση και εφαρμογή προγραμμάτων ανακύκλωσης. 
7. Τη συντήρηση και επισκευή των μεταφορικών μέσων και του μηχανολογικού εξοπλισμού του Δήμου. 
8. Την εποπτεία των χώρων των εργοταξίων  του Δήμου και της εύρυθμης λειτουργίας τους. 
9. Την ευθύνη εφαρμογής των διατάξεων για τα εγκαταλελειμμένα οχήματα και την υπογραφή κάθε σχετικού εγγράφου. 
10. Την ευθύνη για την παρακολούθηση των συντηρήσεων, επισκευών, φύλαξη και καθαριότητα των κτιριακών εγκαταστάσεων των υπηρεσιών που εποπτεύει.  
11. Τη λήψη μέτρων ασφαλείας και τον έλεγχο εφαρμογής τους στις εγκαταστάσεις τα μεταφορικά μέσα και τον μηχανολογικό εξοπλισμό των υπηρεσιών που εποπτεύει. 
12. Την εποπτεία των παρεχόμενων υπηρεσιών του Τεχνικού Ασφαλείας και του Ιατρού Εργασίας στο Δήμο, καθώς και την ευθύνη υλοποίησης των οδηγιών τους. 
13. Την ευθύνη και εποπτεία του Αυτοτελούς Τμήματος Πολιτικής Προστασίας & Πολιτικής Άμυνας και των αρμοδιοτήτων του σύμφωνα με τον Ο.Ε.Υ. και την ισχύουσα νομοθεσία. 
14. Την ευθύνη άσκησης των αρμοδιοτήτων για την οργάνωση, συντονισμό και παρακολούθηση των υπηρεσιών στην αντιμετώπιση φυσικών καταστροφών και εκτάκτων αναγκών και στην επικαιροποίηση και εφαρμογή των σχεδίων πολιτικής προστασίας του Δήμου, σύμφωνα με τις σχετικές διατάξεις του  άρθρου 113 του Ν.5314/2026. 
15. Την εφαρμογή μέτρων και προγραμμάτων αντιμετώπισης υγειονομικών κρίσεων.  
16. Την εκπροσώπηση του δήμου στα συντονιστικά όργανα πολιτικής προστασίας.   
17. Την εφαρμογή των διατάξεων του Ν.4830/2021 όπως ισχύει, σχετικά με τα αδέσποτα ζώα συντροφιάς.
18. Την εκπόνηση και υλοποίηση εκδηλώσεων, δράσεων στον τομέα του περιβαλλοντικού σχεδιασμού και πρασίνου. 
19. Τη διοργάνωση του θεσμού «Πράσινο Μπαλκόνι». 
20. Τη διοργάνωση εξορμήσεων δενδροφύτευσης σε όλες τις Δημοτικές Κοινότητες και την οργάνωση αναδασώσεων στην ευρύτερη περιοχή του Δήμου.  
21. Την ευθύνη λειτουργίας του Γραφείου Κοιμητηρίων, καθώς και την ευθύνη μεταφοράς των πολιτών/δημοτών από και προς τα Κοιμητήρια Ευόσμου. 
22. Την παρακολούθηση λειτουργίας του Συμβουλίου της Δημοτικής Κοινότητας Πεύκων. 
23. Τη λήψη μέτρων ασφαλείας και τον έλεγχο εφαρμογής τους στις εγκαταστάσεις της Δημοτικής Κοινότητας Πεύκων. 
24. Την ευθύνη για την παρακολούθηση των συντηρήσεων-επισκευών, φύλαξης και καθαριότητα των κτιριακών εγκαταστάσεων της Δημοτικής Κοινότητας Πεύκων.  
25. Την υπογραφή του τεκμηριωμένου αιτήματος του διατάκτη της παραγράφου 3α του άρθρου 66 του Ν.4270/2014 και της παραγράφου 1α του άρθρου 4 του Π.Δ. 80/2016. 
26. Την υπογραφή, σύμφωνα με τις διατάξεις του άρθρου 112 του Ν. 5314/2026 (ΦΕΚ 103/Α’) «Κώδικας Τοπικής Αυτοδιοίκησης», των πάσης φύσεως βεβαιώσεων, των πιστοποιητικών προσωπικής και οικογενειακής κατάστασης των δημοτών για εξυπηρέτησή τους, των εγγράφων προς Δήμους, καθώς και κάθε σχετικού εγγράφου που αφορά την άσκηση των μεταβιβαζόμενων αρμοδιοτήτων.


δ. Μεταβιβάζουμε στον Αντιδήμαρχο Ωραιόπουλο Λάζαρο του Χαράλαμπου, την άσκηση των ακόλουθων καθ’ ύλην αρμοδιοτήτων του Δημάρχου, σύμφωνα με το άρθρο 110 παρ. 2 του ν. 5314/2026 και με την επιφύλαξη των αμεταβίβαστων αρμοδιοτήτων του άρθρου 109 παρ. 4 του ίδιου νόμου: 
1. Την ευθύνη και εποπτεία της Διεύθυνσης Διοικητικών Υπηρεσιών, της Διεύθυνσης Οικονομικών Υπηρεσιών, της Διεύθυνσης Κ.Ε.Π. και της Διεύθυνσης Δόμησης & Πολεοδομικών Εφαρμογών και των αρμοδιοτήτων τους, σύμφωνα με τον Ο.Ε.Υ. και την ισχύουσα νομοθεσία.
2. Την υπογραφή όλων των εκδιδομένων από το Τμήμα Ανθρώπινου Δυναμικού, βεβαιώσεων, πιστοποιητικών και αποφάσεων που αφορούν την προϋπηρεσία, τις πάσης φύσεως άδειες του προσωπικού που εποπτεύει, τις μισθολογικές προαγωγές, της τήρησης ωραρίου εργασίας του προσωπικού του Δήμου, καθώς και διαβιβαστικών εγγράφων του Τμήματος προς άλλες υπηρεσίες. Επίσης την υπογραφή των συμφωνητικών μαθητείας, πρακτικής άσκησης, κοινωφελούς εργασίας μετατροπής ποινών, και τις αποφάσεις έγκρισης υπερωριακής απασχόλησης (απογευματινών εξαιρέσιμων και νυχτερινών).
3. Την υπογραφή των αποφάσεων μεταβολών του Δημοτολογίου και Μητρώου Αρρένων.
4. Τη φροντίδα για την εφαρμογή των διατάξεων σχετικά με τη βεβαίωση και είσπραξη των πάσης φύσης οφειλών προς τον δήμο και την τήρηση του Κώδικα Είσπραξης Δημοσίων Εσόδων. 
5. Την εισήγηση στη Δημοτική Επιτροπή του προσχεδίου του Προϋπολογισμού και την παρακολούθηση της εκτέλεσης του, καθώς και την εισήγηση στη Δημοτική Επιτροπή του Ισολογισμού και των Οικονομικών Καταστάσεων της κάθε χρήσης.
6. Την ευθύνη παρακολούθησης και παρουσίασης του Απολογισμού - Ισολογισμού του Δήμου, στα αρμόδια όργανα.
7. Τον συντονισμό των ενεργειών για την εκπόνηση του σχεδίου αξιοποίησης της ακίνητης περιουσίας του δήμου και την παρακολούθηση για την υλοποίησή του.
8. Την υπογραφή πάσης φύσεως αδειών που εκδίδει το Τμήμα Εσόδων & Δημοτικής Περιουσίας, καθώς και όλων των αποφάσεων επιβολής προστίμων.
9. Την εποπτεία της παράλληλης άσκησης αρμοδιοτήτων με την Ελληνική Αστυνομία σύμφωνα με τις διατάξεις του άρθρου 81 παρ. 4 του Ν. 4173/2013 και την εφαρμογή των διατάξεων σχετικά με τον έλεγχο των κοινόχρηστων χώρων.
11. Την υπογραφή των υποβαλλόμενων στη βάση δεδομένων «Οικονομικά στοιχεία δήμων» δελτίων, σύμφωνα με την παρ. 7 του αρ. 267 του Ν. 3852/2010 και την αρ. 74712/29-12-2010 (ΒL 2043) Απόφαση του Υπουργού Εσωτερικών, Αποκέντρωσης και Ηλεκτρονικής Διακυβέρνησης, «Καθορισμός του τύπου, του περιεχομένου των στοιχείων, του χρόνου και του τρόπου ενημέρωσης της βάσης δεδομένων «Οικονομικά στοιχεία δήμων», των αριθμοδεικτών αξιολόγησης καθώς και κάθε άλλης αναγκαίας λεπτομέρειας», όπως τροποποιήθηκε και ισχύει.
12. Την έγκριση των δαπανών και τη διάθεση όλων των εγγεγραμμένων στον προϋπολογισμό πιστώσεων συμπεριλαμβανομένων των πιστώσεων που εγγράφονται σ’ αυτόν με αναμόρφωση, με την έκδοση μόνο της σχετικής απόφασης ανάληψης υποχρέωσης.
19. Την υπογραφή των χρηματικών εντολών και αποδείξεων πληρωμής της παγίας προκαταβολής.
20. Την αρμοδιότητα υπογραφής όλων των σχετικών εγγράφων και των μισθωτηρίων συμβολαίων, από εκμίσθωση δημοτικών ακινήτων ή για μίσθωση ακινήτων για τις ανάγκες του Δήμου.
21. Την αρμοδιότητα υπογραφής πάσης φύσεως συμβάσεων με τις Τράπεζες, για το άνοιγμα νέων τραπεζικών λογαριασμών ή για την τροποποίηση των όρων σε ενεργούς λογαριασμούς.
22. Την υπογραφή όλων των εκδιδομένων από το Τμήμα Μισθοδοσίας, της Διεύθυνσης Οικονομικών Υπηρεσιών:
· Βεβαιώσεων
· Αναλυτικών Περιοδικών Δηλώσεων, προς τα Ασφαλιστικά Ταμεία
· Αποφάσεων που αφορούν το Τμήμα Μισθοδοσίας
· Πράξεων περικοπής μισθοδοσίας
· Αποδείξεων πληρωμής μισθοδοσίας
23. Την προώθηση θεμάτων, προγραμμάτων και δράσεων, που σχετίζονται με την ανάπτυξη και στήριξη της επιχειρηματικότητας στο δήμο, σύμφωνα με τις διατάξεις του άρθρου 113 του Ν.5314/2026.

24. Την ευθύνη και εποπτεία της Διεύθυνσης Δόμησης και Πολεοδομικών Εφαρμογών και των
αρμοδιοτήτων της σύμφωνα με τον Ο.Ε.Υ. και την ισχύουσα νομοθεσία.
25. Την εφαρμογή των διατάξεων της χωροταξικής και πολεοδομικής νομοθεσίας.
26. Την εφαρμογή του Γενικού Πολεοδομικού Σχεδίου.
27. Την ευθύνη υλοποίησης του προγράμματος απαλλοτριώσεων και απόκτησης γης, για τη
δημιουργία χώρων πρασίνου, κοινής χρήσης και εγκαταστάσεων κοινής ωφέλειας.
28. Την παρακολούθηση των θεμάτων που αφορούν στις αστικές συγκοινωνίες και την άσκηση
των σχετικών αρμοδιοτήτων σύμφωνα με τις διατάξεις του άρθρου 347 του Ν. 5314/2026.
29. Την παρακολούθηση λειτουργίας του Συμβουλίου της Δημοτικής Κοινότητας Νεάπολης.
30. Τη λήψη μέτρων ασφαλείας και τον έλεγχο εφαρμογής τους στις εγκαταστάσεις της Δημοτικής Κοινότητας Νεάπολης.
31. Την ευθύνη για την παρακολούθηση των συντηρήσεων-επισκευών, φύλαξης και καθαριότητα των κτιριακών εγκαταστάσεων της Δημοτικής Κοινότητας Νεάπολης.
32. Τη λήψη μέτρων ασφαλείας και τον έλεγχο εφαρμογής τους στις εγκαταστάσεις τα μεταφορικά μέσα και τον μηχανολογικό εξοπλισμό των υπηρεσιών που εποπτεύει.
33. Την υπογραφή του τεκμηριωμένου αιτήματος του διατάκτη της παραγράφου 3α του άρθρου 66 του Ν.4270/2014 και της παραγράφου 1α του άρθρου 4 του Π.Δ. 80/2016.
34. Την υπογραφή, σύμφωνα με τις διατάξεις του άρθρου 112 του Ν. 5314/2026 (ΦΕΚ 103/Α’) «Κώδικας Τοπικής Αυτοδιοίκησης», των πάσης φύσεως βεβαιώσεων, των πιστοποιητικών προσωπικής και οικογενειακής κατάστασης των δημοτών για εξυπηρέτησή τους, των εγγράφων προς Δήμους, καθώς και κάθε σχετικού εγγράφου που αφορά την άσκηση των μεταβιβαζόμενων αρμοδιοτήτων.


ε. Τροποποιούμε την 122/2026 Απόφαση Δημάρχου με την οποία ορίστηκε Αντιδήμαρχος του Δήμου Νεάπολης-Συκεών, με αντιμισθία και με θητεία από 10/02/2026 έως 31/12/2027, ο Δημοτικός Σύμβουλος Γαλανός Αριστείδης (Αρίστος) του Μιχαήλ, ως προς τις μεταβιβαζόμενες αρμοδιότητες, προσθέτοντας την άσκηση αρμοδιοτήτων για θέματα Προσχολικής Αγωγής (Παιδικοί Βρεφικοί Σταθμοί), όπως αυτές περιγράφονται αναλυτικά στον ισχύοντα Ο.Ε.Υ. του Δήμου μας και ασκούνται από τις οργανικές μας μονάδες, τις οποίες θα έχει υπό την επίβλεψη και έλεγχό του. Κατά τα λοιπά εξακολουθεί να ισχύει η ανωτέρω Απόφαση Δημάρχου.
 
Οι ανωτέρω Αντιδήμαρχοι:

1. στο πλαίσιο της μεταβίβασης και της πλήρους άσκησης των ανωτέρω αρμοδιοτήτων, έχουν και το δικαίωμα υπογραφής των αντίστοιχων διοικητικών πράξεων.

2. θα ασκούν τα καθήκοντα Ληξιάρχου, σε περίπτωση απουσίας ή κωλύματος του Δημάρχου.

3. θα ασκούν την αρμοδιότητα τέλεσης πολιτικών γάμων, εναλλακτικά με τον Δήμαρχο.

4. έχουν την ευθύνη παραλαβής πάσης φύσεως δικαστικών αποφάσεων και λοιπών εγγράφων κοινοποιούμενων στο Δήμο επί αποδείξει, παρά παντός ιδιώτη ή δημοσίου οργάνου. 

5. κατά τη διάρκεια της θητείας τους, δε μπορούν να εκλεγούν ή να είναι μέλη του Προεδρείου του Δημοτικού Συμβουλίου.


Άρθρο 3 Μεταβίβαση κατά τόπο αρμοδιοτήτων
Μεταβιβάζεται στους παρακάτω Αντιδημάρχους η άσκηση κατά τόπο αρμοδιοτήτων, για τις Δημοτικές Κοινότητες:
 
1. Αντιδήμαρχος Βουλγαρίδης Μιχαήλ του Αποστόλου, για τη Δημοτική Κοινότητα Συκεών. 
2. Αντιδήμαρχος Γκατζές Στέλιος του Δημητρίου, για τη Δημοτική Κοινότητα Πεύκων. 
3. Αντιδήμαρχος Ζαρίφης Ιωάννης του Καρυοφύλλη, για τη Δημοτική Κοινότητα Αγίου Παύλου. 
4. Αντιδήμαρχος Ωραιόπουλος Λάζαρος του Χαράλαμπου, για τη Δημοτική Κοινότητα Νεάπολης. 

Οι κατά τόπο αρμοδιότητες περιλαμβάνουν ιδίως: 
1. Την παρακολούθηση ζητημάτων καθημερινότητας στην οικεία Δημοτική Κοινότητα. 
2. Τη συνεργασία με τους προέδρους συμβουλίων Δημοτικών Κοινοτήτων και τους εκπροσώπους Δημοτικών Κοινοτήτων. 
3. Την ενημέρωση του Δημάρχου για προβλήματα, ανάγκες και εκκρεμότητες της οικείας Δημοτικής Κοινότητας. 
4. Τη συνεργασία με τις αρμόδιες υπηρεσίες του Δήμου για την προώθηση και παρακολούθηση ζητημάτων τοπικού ενδιαφέροντος. 
5. Την παρακολούθηση της εξέλιξης έργων, παρεμβάσεων και δράσεων που υλοποιούνται στην οικεία Δημοτική Κοινότητα. 
Ο κατά τόπο Αντιδήμαρχος συνεργάζεται με τις αρμόδιες υπηρεσίες του Δήμου και δεν υποκαθιστά τις αρμοδιότητες των συλλογικών οργάνων ή των οργάνων ενδοδημοτικής αποκέντρωσης, εκτός αν αυτό προβλέπεται ρητά από τον νόμο ή από την παρούσα απόφαση. 

Άρθρο 4 Αμεταβίβαστες αρμοδιότητες
Δεν μεταβιβάζονται στους Αντιδημάρχους οι αρμοδιότητες που χαρακτηρίζονται αμεταβίβαστες από τον νόμο, σύμφωνα με το άρθρο 109 παρ. 4 του ν. 5314/2026. 
Ειδικότερα, παραμένουν στον Δήμαρχο: 
1. Η άσκηση πειθαρχικού ελέγχου επί του προσωπικού του Δήμου. 
2. Η δικαστική και εξώδικη εκπροσώπηση του Δήμου. 

Άρθρο 5 Σειρά αναπλήρωσης Δημάρχου
Ορίζεται ότι, σε περίπτωση απουσίας, κωλύματος ή θέσης του Δημάρχου σε αργία, καθώς και σε περίπτωση παραίτησης, έκπτωσης, θανάτου, παύσης ή ακύρωσης της εκλογής του, μέχρι την εκλογή νέου Δημάρχου, ο Δήμαρχος αναπληρώνεται από Αντιδήμαρχο, με την ακόλουθη σειρά, σύμφωνα με τα άρθρα 110 παρ. 2 και 113 παρ. 1 και 2 του ν. 5314/2026: 
1. Πρώτος αναπληρωτής	: ο Αντιδήμαρχος Βουλγαρίδης Μιχαήλ. 
2. Δεύτερος αναπληρωτής: ο Αντιδήμαρχος Ωραιόπουλος Λάζαρος. 
3. Τρίτος αναπληρωτής	: ο Αντιδήμαρχος Γκατζές Στέλιος. 
4. Τέταρτος αναπληρωτής: ο Αντιδήμαρχος Γαλανός Αριστείδης. 
5. Πέμπτος αναπληρωτής	: ο Αντιδήμαρχος Ζαρίφης Ιωάννης. 

Αν δεν υφίσταται ορισμένος Αντιδήμαρχος προς αναπλήρωση του Δημάρχου, η αναπλήρωση γίνεται από τον σύμβουλο της παράταξης του Δημάρχου που έχει εκλεγεί κατά σειρά με τις περισσότερες ψήφους, σύμφωνα με την απόφαση επικύρωσης της εκλογής. 

Άρθρο 6 Απουσία ή κώλυμα Αντιδημάρχου
Σε περίπτωση απουσίας ή κωλύματος Αντιδημάρχου, οι αρμοδιότητές του ασκούνται από τον Δήμαρχο ή από άλλον Αντιδήμαρχο που ορίζεται με την παρούσα απόφαση, σύμφωνα με το άρθρο 110 παρ. 2 του ν. 5314/2026. 
Ειδικότερα: 
1. Σε περίπτωση απουσίας ή κωλύματος του Αντιδημάρχου Βουλγαρίδη Μιχαήλ, οι αρμοδιότητές του ασκούνται από τον Αντιδήμαρχο Γκατζέ Στέλιο. 
2. Σε περίπτωση απουσίας ή κωλύματος του Αντιδημάρχου Ωραιόπουλου Λάζαρου, οι αρμοδιότητές του ασκούνται από τον Αντιδήμαρχο Ζαρίφη Ιωάννη. 
3. Σε περίπτωση απουσίας ή κωλύματος του Αντιδημάρχου Γκατζέ Στέλιου, οι αρμοδιότητές του ασκούνται από τον Αντιδήμαρχο Βουλγαρίδη Μιχαήλ. 
4. Σε περίπτωση απουσίας ή κωλύματος του Αντιδημάρχου Γαλανού Αριστείδη, οι αρμοδιότητές του ασκούνται από τον Αντιδήμαρχο Γκατζέ Στέλιο. 
5. Σε περίπτωση απουσίας ή κωλύματος του Αντιδημάρχου Ζαρίφη Ιωάννη, οι αρμοδιότητές του ασκούνται από τον Αντιδήμαρχο Ωραιόπουλο Λάζαρο. 
Εφόσον δεν είναι δυνατή η άσκηση των αρμοδιοτήτων από τον οριζόμενο αναπληρωτή Αντιδήμαρχο, οι αρμοδιότητες ασκούνται από τον Δήμαρχο. 

Άρθρο 7 Αυτοδίκαιη έκπτωση από το αξίωμα του Αντιδημάρχου
Σε περίπτωση ανεξαρτητοποίησης ή διαγραφής Αντιδημάρχου από την παράταξη του Δημάρχου, ο Αντιδήμαρχος εκπίπτει αυτοδικαίως από το αξίωμα του Αντιδημάρχου, σύμφωνα με το άρθρο 110 παρ. 1 του ν. 5314/2026. 
Κατά τη διάρκεια της θητείας του, ο Αντιδήμαρχος δεν μπορεί να εκλεγεί ή να είναι μέλος του προεδρείου του δημοτικού συμβουλίου, σύμφωνα με τα άρθρα 110 παρ. 1 και 117 του ν. 5314/2026. 

Άρθρο 8 Δημοσίευση και έναρξη ισχύος
Η παρούσα απόφαση να δημοσιευθεί αποκλειστικά με ανάρτηση στον ιστότοπο του προγράμματος «Διαύγεια» και στην ιστοσελίδα του Δήμου Νεάπολης-Συκεών, σύμφωνα με το άρθρο 110 παρ. 3 του ν. 5314/2026, χωρίς να απαιτείται δημοσίευση στην Εφημερίδα της Κυβερνήσεως.
Η παρούσα αποκτά νόμιμη υπόσταση και αρχίζει να ισχύει από την ολοκλήρωση και των δύο ανωτέρω αναρτήσεων. Οι αναρτήσεις πραγματοποιούνται κατά την ίδια ημερομηνία. Σε περίπτωση που ολοκληρωθούν σε διαφορετικές ημερομηνίες, η απόφαση αρχίζει να ισχύει από τη μεταγενέστερη ημερομηνία ολοκλήρωσης των διατυπώσεων δημοσιότητας.
Η απόφαση δεν έχει αναδρομική ισχύ.
Ο ίδιος τύπος δημοσίευσης εφαρμόζεται σε κάθε απόφαση τροποποίησης ή ανάκλησης της παρούσας, ιδίως ως προς τα πρόσωπα των Αντιδημάρχων, τις μεταβιβαζόμενες αρμοδιότητες, την ιδιότητά τους ως έμμισθων ή άμισθων και τη σειρά αναπλήρωσης του Δημάρχου.



Ο ΔΗΜΑΡΧΟΣ

ΣΥΜΕΩΝ Θ. ΔΑΝΙΗΛΙΔΗΣ

